Sasao nga Akinlaud a Malayo-Polinesio

Ti sasao nga Akinlaud a Malayo-Polinesio, ammo pay a kas ti sasao a Hesperonesio, ket dagiti sasao a Malayo-Polinesio a saan nga adda iti sanga ti Tengnga–Akindaya. Gapu ta awan dagiti langa a positibo a mangiplawag kadagitoy a pagsasao a kas maysa a grupo, pinanawanen daytoy dagiti kaudian a pannakaidasig.

Da Wouk ken Ross 
Segun kada Wouk ken Ross, dagita a sasao a Malayo-Polinesio iti kaunegan ti Nuklear a Malayo-Polinesio ket naisilpoda a kas heoneolohiko a sanga ti Akin-uneg nga Akinlaud a Malayo-Polinesio (Akin-uneg a Hesperonesio); dagitoy dagiti pagsasao ti akinlaud a Purpuro Malayo, nga insingasing da Wouk ken Ross a naiwarwaras manipud iti Sulawesi. Dagiti nabati nga Akinlaud a Malayo-Polinesio, dagiti pagsasao ti Filipinas, akin-amianan a Sulawesi, ken ti interior ti Borneo, ket saan a kladistiko a mangporma ti umiso a grupo, ngem para iti panagpalaka dagitoy ket naitiptiponda a kas maysa a grupo ti Akinrua nga Akinlaud a Malayo-Polinesio (Akinruar a Hesperonesio) a dagus iti baba ti Malayo-Polynesio. Ti Akin-uneg ken Akinruar nga Akinlaud a Malayo-Polinesio ket mabalin pay a matawagan iti Sasao a Sunda–Sulawesi ken Sasao a Borneo–Filipino, kalpasan ti heograpiko a pannakaiwarasda.

Bibliograpia 
 Fay Wouk and Malcolm Ross (ed.). The history and typology of western Austronesian voice systems. Australian National University. 2002.
 Adelaar, A. & Himmelmann, N. P. (2005). The Austronesian Languages of Asia and Madagascar: A Historical Perspective, pp. 1–42, Routledge Language Family Series.